ຢ່າງນ້ອຍ 27 ຄົນ​ ​ເສຍ​ຊີວິດ ​ໃນການ​ຈະລາຈົນ ທີ່ແຂວງ Xinjiang ຂອງຈີນ
ພວກ​ກໍ່​ຈະລາຈົນ ​ໄດ້​ແທງ​​ຜູ້​ຄົນ ​ແລະ​ຈຸດ​ໄຟ​ເຜົາ​ ລົດ​ຕໍາຫຼວດ ແລະໄດ້ສັງຫານ​ ເຈົ້າ​ໜ້າ​ທີ່​ຮັກສາ​ຄວາມ​ປອດ​ໄພ 9 ຄົນ ກັບ ພົນລະເຮືອນ 8 ຄົນ.
ສື່ຂອງລັດ ໃນປະເທດຈີນ ກ່າວວ່າ ມີ 27 ຄົນ ເສຍຊີວິດ ໃນການກໍ່ຈະລາຈົນ ຢູ່ໃນເຂດ ຊົນເຜົາທີ່ແບ່ງແຍກກັນ ໃນແຂວງXinjiang ທາງພາກຕາເວັນຕົກສຽງເໜືອຂອງ ປະເທດ ອັນເປັນເຫດການກໍ່ຄວາມຮຸນແຮງ ທີ່ຮ້າຍແຮງ ສຸດ ຢູ່ໃນເຂດທີ່ວຸ້ນວາຍດັ່ງກ່າວ ໃນຮອບເກືອບສີ່ປີ ອົງການຂ່າວຊິນຫົວ ກ່າວວ່າ ການຈະລາຈົນໄດ້ເລີ່ມຂຶ້ນໃນ ເຊົ້າວັນພຸດມື້ນີ້ ເວລາຝຸງຊົນທີ່ຖືມີດ ພາກັນໂຈມຕີສະຖານີ ຕໍາຫຼວດຫຼາຍແຫ່ງ ອາຄານລັດຖະບານທ້ອງຖິ່ນຫລັງນຶ່ງ ແລະເຂດກໍ່ສ້າງແຫ່ງນຶ່ງ ໃນເມືອງ Lukqun ທີ່ຫ່າງໄກຂອງ ເຂດ Shanshan ລາຍງານກ່າວວ່າ ພວກກໍ່ຈະລາຈົນໄດ້ແທງຜູ້ຄົນແລະຈຸດໄຟເຜົາລົດ ຕໍາຫຼວດຫຼາຍຄັນ ໂດຍໄດ້ສັງຫານເຈົ້າໜ້າທີ່ຮັກສາຄວາມປອດໄພ 9 ຄົນ ແລະພົນລະເຮືອນອີກ 8 ຄົນ ກ່ອນທີ່ຕໍາຫຼວດຈະຍິງເຂົ້າໃສ່ພວກ ເຂົາ ຊຶ່ງໄດ້ສັງຫານຜູ້ຕ້ອງສົງໄສ 10 ຄົນ ລາຍງານຍັງກ່າວອີກວ່າ ທາງຕໍາຫຼວດໄດ້ຈັບກຸມພວກກໍ່ຈະລາຈົນ 3 ຄົນໄວ້ ແລະກໍາລັງຊອກຄົ້ນຫາພວກອື່ນໆອີກ ທີ່ບໍ່ຮູ້ຈໍານວນ ລາຍງານບໍ່ໄດ້ໃຫ້ລາຍລະອຽດ ກ່ຽວກັບສາເຫດຂອງການຈະລາຈົນຄັ້ງນີ້ ແລະກໍບໍ່ໄດ້ເວົ້າເຖິງວ່າ ມີຊົນເຜົາໃດກ່ຽວຂ້ອງແດ່ ແຂວງ Xinjiang ໄດ້ເຫັນການປະທະກັນຢ່າງຮຸນແຮງມາເປັນປະຈໍາ ລະຫວ່າງຊາວມຸສລິມ Uighurs ທີ່ເປັນຊົນເຜົ່ານ້ອຍຢູ່ໃນເຂດນັ້ນ ແລະຊາວຈີນເຜົ່າ Han ທີ່ເປັນຊົນກຸ່ມໃຫຍ່ ຊາວ Uighurs ຫລາຍໆ ຄົນ ຖີ້ມໂທດຄວາມວຸ້ນວາຍຕ່າງໆ ໃສ່ການຈໍາແນກກິດກັນດ້ານສາສະ ໜາແລະວັດທະນະນໍາ ທີ່ສືບເນື່ອງມາຈາກການທີ່ຊາວ Han ໄດ້ພາ ກັນເຂົ້າໄປອາໄສຢູ່ຢ່າງຫຼວງຫຼາຍ